Document ID: /roh_data/filtered/fineweb-2-filterrobots_roh.jsonl.gz/19217

Tar l'inscunter istoric a Havanna ha il president American Barack Obama ludà il spiert avert dal schef dal stadi socialistic da la Cuba - Raul Castro. Tenor Obama saja vegnì avert in nov chapitel en las relaziuns tranter l'USA e la Cuba.
Tar ils temas dals dretgs umans e la democrazia sajan dentant anc grondas differenzas avant maun tranter ils 2 pajais, ha Obama manegià.
La Cuba da sia vart ha pretendi che l'USA schlia l'embargo da commerci e che la basa militara a Guantanamo stoppia vegnir serrada.
RR novitads 21:00